kardosdrur/scandi-wiki huggingface dataset:
Chasing Amy

Chasing Amy er en amerikansk dramakomedie-film fra 1997 skrevet og instrueret af Kevin Smith. Filmen er den tredje i hans New Jersey-trilogi.

Filmen var et slags «tilbage til basic» for Smith efter hans forrige film, Mallrats for Universal Studios, som havde et budget på $6 millioner. Chasing Amy blev lavet på et budget på $250 000 uden støtte fra noget studie eller distributører. Smith havde en aftale med Miramax Films om at de skulle have forkøbsret på filmen hvis de kunne lide den, hvis ikke kunne de sælge den til hvilket som helst andet studie. Miramax købte den, og den fik premiere på Sundance Film Festival hvor Clerks. først slog igennem.

Indspilning 
Smith skrev filmen med Ben Affleck, Jason Lee og Joey Lauren Adams (som han datede på det tidspunkt) i tankerne. Da han prøvede at sælge sin film til Miramax, som havde købt Clerks., ville de hellere have Jon Stewart, David Schwimmer og Drew Barrymore i rollerne. Men Smith holdt fast på sin intentioner, og ofrede deres $3 millioner budget for et på $250 000 for at beholde sin vision. Han ville ikke gentage fiaskoen fra Mallrats med et for stort budget og studiekontrol.

Modtagelse 
Filmen havde premiere på Sundance i 1997, og blev godt modtaget af publikum. Året efter vandt Smith en Independent Spirit Award for bedste manus, og Jason Lee kunne inkassere en pris for bedste mandlige birolle i samme uddeling. Filmen var også nomineret til bedste film. Fra et budget på $250 000, indtjente den over $12 millioner i USA.

Handling 
Filmen følger tegneserieskaberen Holden McNeil (Affleck), der bliver forelsket i den lesbiske tegner Alyssa Jones (Adams). Filmen viser hvordan de bliver forelsket, og problemerne de møder. Et af deres største hindringer er Holdens tegnepartner, Banky Edwards (Lee), som modsiger sig forholdet både fordi han er homofob og fordi han er bange for at miste Holden som ven.

Medvirkende

Referencer til andre Smith-film 
 Jay and Silent Bob – Det er Silent Bob som nævner jagten på Amy, som titlen er hentet fra, i den længste monolog i filmen. Amy er en kæreste han havde som han dumpede pga. fordi hun havde haft en trekant med sin forrige kæreste.
 Julie Dwyers død – Alyssa var veninde med Julie
 Alyssa er søsteren til Heather fra Clerks. og Patricia fra Mallrats
 Jim Hicks, en af animationscheferne, bliver spillet af Brian O'Halloran og er fætteren til Dante fra Clerks. og Gill fra Mallrats.

Trivia 
 Silent Bob sier «What he doesn't know about him could just about fill the Grand Canyon» til Jay. Dette er et citat fra Butch Cassidy and the Sundance Kid. 
 Jay og Silent Bob skulle egentlig ikke have været med i filmen, alligevel har Silent Bob en af de længste og vigtigste monologer i filmen.

Eksterne henvisninger 
 
 

Romantiske komediefilm fra USA
Dramakomedier
Amerikanske film fra 1997
Film instrueret af Kevin Smith
Joey Lauren Adams

Joey Lauren Adams (født 9. januar 1968 i North Little Rock i Arkansas) er en amerikansk skuespillerinde, der medvirket i over 30 film. Hun er mest kendt for sine roller i film af Kevin Smith, specielt Chasing Amy.

Adams slog igennem i 1993 i Richard Linklaters film Dazed and Confused, en film som også havde skuespillere som Ben Affleck, Milla Jovovich, Matthew McConaughey og Adam Goldberg på rollelisten.

Men det var med Chasing Amy i 1997 at Adams vagte kritikerenes begejstring for portrættet af en lesbisk kvinde, der bliver forelsket i en mand. Instruktøren Kevin Smith, som datede Adams, har sagt at filmen er skrevet ud fra erfaringer han havde med Adams.

For rollen blev Adams belønnet både med en Chicago Film Critics Award og en Las Vegas Film Critics Society Award for bedste nykommer. Hun blev også nomineret til en Golden Globe for bedste kvindelige rolle i en komedie/musikal. Adams skrev også sangen «Alive» som hun fremførte i filmen.

Efter rollen som Adam Sandlers kæreste i Big Daddy, gik karrieren nedover med nogen flopper som Beautiful og In the Shadows, eller med små roller i små film.

Der er blevet spekuleret i om Adams' uvanlige, tynde stemme har hindret hende i at nå længere i Hollywood. Til dette har hun svaret «It's not a normal voice. It doesn't fit into people's preconceptions about what a woman's voice should sound like. My mom doesn't think I have an unusual voice, though. I'm sure it's helped me get some roles. But Chasing Amy I almost didn't get. There was concern the voice would grate on some people, which some critics said it did.»

I 2006 havde Adams premiere på sin instruktørdebut Come Early Morning under Sundance Film Festival, en film hun også har skrevet. I filmen medvirker Ashley Judd, Jeffrey Donovan, Diane Ladd, Tim Blake Nelson og Laura Prepon. Hun medvirker også i ''The Break-Up, med Jennifer Aniston og Vince Vaughn.

Eksterne henvisninger 
 

Filmskuespillere fra USA
Skuespillere fra Arkansas
Flystyrt ved Sondrestrom Airbase

Flystyrt ved Sondrestrom Airbase, nu Kangerlussuaq i Grønland.

I starten af december 1968 styrtede 3 stk. amerikanske Lockheed T-33 træningsfly ned ved Sondrestrom Air Base. De kom fra Island, men pga. meget dårligt sigt i en pludselig opstået snestorm kunne de ikke lande, og der var ikke brændstof nok til at flyve videre. De kredsede over basen, indtil brændstoffet var brugt, og sprang ud ved hjælp af katapultsædet og reddede livet, mens flyene var styret væk og styrtede ned, hvor de ikke gjorde skade. Flyene havde numrene 57-0551, 57-0757 og 57-0763.
 
28 august 1976 styrtede en Lockheed C-141A 67-0008 ned ved landingen. Flyet kom fra Thule Air Base og skulle mellemlande på Sondrestrom AB. Der var i alt 27 personer om bord (8 besætningsmedlemmer + 19 passagerer)
7 besætningsmedlemmer samt 16 passagerer omkom.
Blandt de omkomne var danskere ansatte af Danish Arctic Contractors, der var på vej hjem fra Thule Air Base til Danmark.

Landingsbanen i Sondrestrom er noget speciel, og man skal kende forholdene.
Banen er lang, men ikke vandret hele tiden, den starter lavt. Hvis man lander for tidligt, kan man slå smut.
Det skete, da flyet landede for tidligt og fik ødelagt næsehjulet og derefter forulykkede og brød i brand.

Kilder og henvisninger 

 1957 USAF Serial Numbers 
 1967 USAF Serial Numbers 
 Aircrash at Sondrestrom Air Base Lockheed Starlifter C-141A tail number 67-0008

Sondrestrom Airbase, Flystyrt ved
Sondrestrom Airbase
Heureka

Heureka eller Eureka er et græsk udtryk, der betyder: "Jeg har fundet". Det bruges som udråbsord for at fejre en opdagelse.

Brug 
Det siges, at Arkimedes udbrød Eureka, da han trådte ned i badekaret, samtidig med han bemærkede, at vandstanden steg svarende til hans fods volumen, hvorved han opdagede princippet om opdrift.
 
Det siges også, at matematikeren Carl Friedrich Gauss brugte udtrykket i sin dagbog ved opdagelsen af, at ethvert heltal kan skrives som summen af tre triangulære tal. 

Heureka er den amerikanske stat Californiens motto, med henvisning til guldfeberen.

Ord og vendinger
Dansk Rock Historie 1965-1978

Dansk Rock Historie 1965-1978 er en genudgivelse af 40 tidligere udgivelser af dansk rockmusik fra 1965 til 1978, plus tre bonus-cd'er med sjældent materiale. Udgivelserne er i tre bokssæt, som udkom i 2010.

Boks 1 (gul boks) 
 Cy, Maia & Robert, On The Scene, 1966
 Cy, Maia & Robert, Out Of Our Times, 1967
 Steppeulvene, HIP, 1967
 Savage Rose, The Savage Rose, 1968
 Savage Rose, In The Plain, 1968
 Young Flowers, Blomsterpistolen, 1968
 Young Flowers, No. 2, 1969
 Burnin Red Ivanhoe, M 144, 1969
 Alrune Rod, Alrune Rod, 1969
 Povl Dissing Nøgne Øjne, 1969
 Povl Dissing & Burning Red Ivanhoe, 6 Elefantskovcikadeviser, 1971
 Skousen & Ingemann, Herfra hvor vi står, 1971
 Culpeper's Orchard, Culpeper’s Orchard, 1971
 Culpeper's Orchard Second Sight, 1972
 Den gamle mand og havet, The Old Man & The Sea, 1972

Bonuscd 1 
 The Old Man & The Sea + med mere

Boks 2 (lilla boks) 
 Beefeaters, Beefeaters, 1967
 Beefeaters, Meet You There, 1969
 Delta Blues Band, Delta Blues Band, 1969
 Savage Rose, Travellin', 1969
 Savage Rose, Your Daily Gift, 1971
 Pan, Pan, 1970
 Gasolin', Gasolin', 1971
 Day Of Phoenix, Wide Open N-Way, 1970
 Day Of Phoenix, The Neighbour’s Son, 1972
 Ache, De Homine Urbano, 1970
 Ache, Green Man, 1971
 Rainbow Band, Rainbow Band, 1970
 Midnight Sun, Walking Circles 1972
 Hurdy Gurdy, Hurdy Gurdy, 1972

Bonuscd 2 
 Christianiapladen, 1976, med mere

Boks 3 (grøn boks) 
 Savage Rose, Dødens Triumf, 1972
 Sebastian, Den store flugt, 1972
 Gnags, På vej, 1973
 Røde Mor, Grillbaren, 1973
 diverse, Atomkraft? - Nej Tak, 1976
 Bifrost, Bifrost, 1976
 C.V. Jørgensen, Storbyens små oaser, 1977
 Jomfru Ane Band, Jomfru Ane, 1977
 Lone Kellermann og Rockbandet, Før Natten Bli'r Til Dag, 1977

Bonuscd 3 
 Starfuckers, Vogt Dem for efterligninger, 1978

Rock Historie 1965-1978
United States Institute of Peace

USIP er forkortelsen for USA's fredsinstitut (United States Institute of Peace), en uafhængig, regeringsfinansieret institution, der er etableret af Kongressen.

Blandt USIP's mål er:
 At hjælpe med at forhindre, styre og løse voldelige internationale konflikter både internt i enkeltlande og mellem lande
 At arbejde for stabilitet i perioden efter en konflikts afslutning
 At forbedre fredsarbejdet over hele verden

Instituttet søger at nå sine mål gennem videndeling, resourcetildeling og direkte involvering i fredsarbejdet over hele kloden.

Fred
Tænketanke
Institute of Peace
Radio Gaga

Radio Gaga er en norsk tegneserie i stribeformat af Øyvind Sagåsen.

Serien så dagens lys i 2001, og handler om figurene som driver den lokale radiostation Radio Gaga. Selv om handlingen udspiller sig i radiomiljøet, handler det mest om de noget excentriske figurer, og ikke så meget om radio. Serien går pr. 2008 i seriebladet Pondus, Aftenposten, Stavanger Aftenblad, samt en række mindre Tidsskrifter og har gået i Basserne i Danmark.

Links 
 Radio Gagas hjemmeside

Tegneserier fra Norge
Etableret i 2001
Alliancen for et nyt Kosovo

Alliancen for et nyt Kosovo (albansk: Aleanca Kosova e Re, forkortet AKR) er et liberal parti i Kosovo. Det blev grundlagt 17. marts 2006 af Behgjet Pacolli, direktør for et stort byggefirma.

Ved det første valg til Kosovos parlament, som partiet deltog i, i 2007 opnåede AKR 12,3% af stemmerne og vandt derved 13 af de 120 pladser i parlamentet som det tredjestørste parti efter PDK og LDK. AKR fungerede som en del af regeringsgrundlaget, men var ikke med i regeringen. Ved valget i 2010 gik partiet lidt tilbage, idet 10,8% stemte på det, hvilket gav 12 mandater.

Kosovos politik
Liberale partier
Etableret i 2006
Jean Asselborn

Jean Asselborn (født 27. april 1949) er en politiker fra Luxembourg, der siden 2004 har været vicepremierminister og udenrigsminister i regeringen ledet af Jean-Claude Juncker. 

I 1982 blev Asselborn borgmester i Steinfort, hvilket han var, til han i 2004 blev minister. I 1984 blev han valgt til Luxembourgs parlament, og i 1989 blev han leder af Luxembourgs Socialistiske Arbejderpartis parlamentsgruppe. Han var desuden præsident for partiet i perioden 1997-2004.

Eksterne henvisninger 

Politikere fra Luxembourg
Bardhyl Mahmuti

Bardhyl Mahmuti (født 1960) er en kosovo-albansk politiker og leder af partiet Albansk Demokratisk Union, der blev dannet i 2007.

Bardhyl Mahmuti var medlem af partisanbevægelsen UÇK under Kosovo-krigen i slutningen af 1990'erne og en del af bevægelsens politiske ledelse, og da partiet PDK blev dannet oven på denne bevægelse, blev han medlem af det. Han brød ud af PDK i 2007 for at danne Albansk Demokratisk Union.

Politikere fra Kosovo
Lansdowne-konferencen

Lansdowne-konferencen var en fredsmæglingskonference for parterne i Kosovo-krigen i slutningen af 1990'erne afholdt i Lansdowne, Virginia i USA i perioden 9.-13. september 1999. Konferencen blev arrangeret af United States Institute of Peace, det amerikanske fredsinstitut, og havde deltagelse af en bred række af politiske ledere og andre fremtrædende kosovo-albanske personer. Formålet var at berede vejen for lokalt selvstyre i Kosovo. 

Konferencen mundede ud i en erklæring, der indeholdt en opfordring til befolkningen og alle politiske grupperinger i Kosovo om at sørge for:
Frigivelse af alle Kosovo-borgere, der var tilbageholdt eller fængslet illegalt sammen med dem, der havde været udsat for illegale rettergange
Frigivelse af dem, der var holdt som gidsler i Serbien, heraf mange børn
Oplysninger om alle forsvundne personer
Retsforfølgelse af alle krigsforbrydere.

Kilde 
The Lansdowne Declaration 

Kosovo
Lysekil

Lysekil er en by i Bohuslän og hovedby i Lysekils kommune, Västra Götalands län i Sverige.

Byen ligger ved Gullmarsfjorden og har siden 1800-tallet været en populær badeby. Foruden den vigtige turisme omfatter erhvervslivet også fiskeindustri, marin forskning (havfiskerilaboratorium) og petrokemisk industri (Preemraff, tidligere Scanraff).

Henvisninger
Christine (film)

Christine er en amerikansk gyserfilm fra 1983, der handler om en bil med overnaturlige og ondskabsfulde egenskaber samt de teenagere, der på skift ejer bilen. Filmen bygger på romanen af samme navn af Stephen King og blev instrueret af John Carpenter.

Bilen i filmen, der går under navnet Christine, er en rød og hvid Plymouth Fury fra 1958.

Medvirkende
 Keith Gordon som Arnold "Arnie" Cunningham
 John Stockwell som Dennis Guilder
 Alexandra Paul som Leigh Cabot
 Robert Prosky som Will Darnell
 Harry Dean Stanton som Detective Rudolph "Rudy" Junkins
 Christine Belford som Regina Cunningham
 Roberts Blossom som George LeBay
 Kelly Preston som Roseanne
 William Ostrander som Clarence "Buddy" Repperton
 Malcolm Danare som Peter "Moochie" Welch
 Steven Tash som Richard "Richie" Trelawney
 Stuart Charno som Donald "Don" Vandenberg
 David Spielberg som Mr. Casey

Noter

Eksterne Henvisninger 

Gyserfilm fra USA
Amerikanske film fra 1983
Overnaturlige gyserfilm
Film baseret på Stephen Kings bøger
Engelsksprogede film
Magnus Ernst von Fircks

Magnus Ernst von Fircks (1726 – 17. marts 1806) var en dansk officer.

Han stammede fra en broder til Johan von Fircks og var søn af kejserlig russisk staldmester Ewald von Fircks til Sassmacken i Kurland og Sophia Gerdrutha f. von Korff. Han tjente først i den preussiske hær, men blev 1751 ved en onkels, den russiske minister i København Johann Albrecht von Korffs, indflydelse ansat i Danmark som kaptajn réformé i Kongens Livregiment til Fods. 2 år efter blev han kaptajn i Fodgarden, 1756 generaladjudant hos kongen, 1760 kammerherre, 1762 karakteriseret oberst, 1763 chef for Prins Frederiks Regiment. Fircks synes på denne tid at have været nøje knyttet til hoffet og udnævntes til marskal hos prinsesse Louises gemal, landgrev Carl af Hessen. Da denne i september 1766 blev sat i spidsen for hærstyrelsen som "Præses i Det høje Krigsråd", blev Fircks deputeret, og da et halvt år senere Claude-Louis de Saint-Germain atter kom til roret, og Krigsrådet blev opløst, fik Fircks orlov for at ledsage landgreven til Tyskland. Han kom dog snart tilbage, men spillede ikke senere nogen fremtrædende rolle.

1769 blev han kommandant i Nyborg, 1774 generalmajor, 1784 kommandant i Citadellet, 1787 generalløjtnant; 1794 blev han stillet til disposition og fik 1802 reserveret anciennitet som general, men døde uden at have opnået denne rang 17. marts 1806.

Fircks havde 1767 fået l'union parfaite ordenen og blev 1776 naturaliseret som dansk adelsmand. Året efter mistede han sit eneste barn, en datter. Hans hustru var Anna Margrethe f. Pentz (født 1747, gift 1771, død 1802), datter af konferensråd Frederik Ludvig Christian Pentz til Fjellebro. Et minde om Fircks er bevaret i nogle medaljer, som han tog anledning til at lade slå dels af familiebegivenheder i kongehuset, dels af sin stilling i direktionen for de københavnske garnisonsskoler; de er mere ejendommelige end kunstnerisk skønne (populært «General Fircks Kuskeknapper»).

Kilder 
 H.W. Harbou, "Magnus Ernst von Fircks", i: C.F. Bricka (red.), Dansk Biografisk Lexikon, København: Gyldendal 1887-1905.

Generaler fra Danmark
Modtagere af l'union parfaite
Hofmarskaller fra Danmark
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Kollegiedeputerede fra Danmark
Snekkerstenhallen

Snekkerstenhallen er en indendørs hal i Snekkersten i Helsingør Kommune til bl.a atletik indviet 2007. 

Først og fremmest indeholder multihallen en atletikarena med faciliteter til 60 meter løb, stangspring, højdespring, længdespring og trespring, kuglestød.

Atletikhaller i Danmark
Sport i Helsingør
Helsingør Idrætsforening
Johan von Fircks

Johan von Fircks (død 3. januar 1667) var en dansk officer.

Biografi 
Han var en søn af en kurlandsk godsejer, Magnus von Fircks, og Anna von Syberg og var kaptajn i dansk tjeneste 1641. Ved denne tid ægtede han enken efter Ditlev Rantzau til Clewitz, Anna von der Wisch, en datter af Johann von der Wisch til Lütkenhorn, af hvilken ejendom han ved giftermålet synes at være kommet i besiddelse. Senere skrev han sig til Åby i Norge og Blansgård i Sundeved. 1645 tjente han i den norske hær under Hannibal Sehested med grad af oberstløjtnant som rytterfører, og 1648 blev han chef for det baahusiske Regiment. At han var anset for en erfaren og krigskyndig officer, kan man slutte deraf, at Frederik III lod ham kalde ned fra Norge for at overvære forhandlingerne på herredagen i Odense i februar 1657, hvor krigen mod Sverige faktisk besluttedes, og i april samme år udnævntes han til at være næstkommanderende under Iver Krabbe over den norske hær. Han deltog med hæder i felttoget, udnævntes til generalmajor og blev kommandant i Frederiksstad, hvor han døde 3. januar 1667.

Kilder 
 S.A. Sørensen, "Johan von Fircks", i: C.F. Bricka (red.), Dansk Biografisk Lexikon, København: Gyldendal 1887-1905.

Generalmajorer fra Danmark
Danskere i 1600-tallet
Godsejere fra Slesvig og Holsten
Personer i Karl Gustav-krigene fra Danmark-Norge
Personer i Dansk Biografisk Leksikon
Gymnastik- og Svømmeforeningen Hermes

Gymnastik- og Svømmeforeningen Hermes er en idrætsklub på Frederiksberg stiftet af sergenten Paul Petersen (1845-1906) i 1874, som en af Danmarks første gymnastikforeninger. Hurtigt kom også svømning på programmet. Foreningen var oprindelig kun for drenge og mænd, først i 1982 fik klubben pigegymnastik og siden også pigesvømning på programmet. Fra 1937 har foreningen haft tilholdssted i Hermeshallen på Frederiksberg. 

Foreningen har vundet mange danske mesterskaber i gymnastik, såvel individuelt som for hold, i svømning, udspring og vandpolo. Foreningens idrætsudøvere har har også deltaget i internationale konkurrencer; Edgar Aabye var 1900 med på det dansk/svenske hold som vandt OL-guld i tovtrækning i Paris. Ludvig Dam vandt sølv i 100 meter rygcrawl ved OL 1908 i London. 

Klubben har sit navn efter Hermes, som er handelens/købmændenes og tyvenes gud i græsk mytologi.

Eksterne henvisninger 
 Gymnastik- og Svømmeforeningen Hermes. 1874 – 1. Marts – 1949.

Gymnastikforeninger i Danmark
Frederiksberg
Idrætsforeninger i Danmark
Jakob Jantscher

Jakob Jantscher (født 8. januar 1989 i Graz) er en østrigsk fodboldspiller, der spiller som midtbanespiller i Sturm Graz. Han har spillet for klubben siden 2018.

Karriere 
Tidligere har han spillet for blandt andet NEC Nijmegen, Sturm Graz og Red Bull Salzburg i hjemlandet. Derudover har han været udlejet til russiske Dynamo Moskva.

Med Sturm Graz var Jantscher i 2010 med til at vinde den østrigske pokalturnering.

Landshold 
Jantscher har (pr. april 2018) spillet 23 kampe og scoret ét mål for det østrigske landshold, som han debuterede for den 6. juni 2009 i en VM-kvalifikationskamp mod Serbien.

Titler 
Østrigs pokalturnering
 2010 med Sturm Graz'''

Eksterne henvisninger 

Fodboldspillere fra Østrig
Fodboldspillere fra Red Bull Salzburg
Fodboldspillere fra Sturm Graz
Fodboldspillere fra Dynamo Moskva
Fodboldspillere fra NEC Nijmegen
Fodboldspillere fra FC Luzern
Sargent Shriver

Robert Sargent Shriver, Jr. (9. november 1915 i Westminster, Maryland – 18. januar 2011) var en amerikansk politiker og aktivist. Shriver var medlem af Demokraterne og var den drivende kraft bag etableringen af Peace Corps. 

Ved præsidentvalget 1972 var han George McGoverns vicepræsidentkandidat, efter at Thomas Eagleton trak sig. I 1976 gjorde han et mislykket forsøg på at blive Demokraternes præsidentkandidat. Fra 1968 til 1970 var han USA's ambassadør i Frankrig.

Shriver var uddannet jurist fra Yale University i 1941. Han var medstifter af America First Committee for at forhindre at USA kom med i 2. verdenskrig, hvilket landet gjorde. Shriver gjorde tjeneste i United States Navy som løjtnant 1941-1945. Under John F. Kennedy og Lyndon B. Johnson arbejdede han som politisk rådgiver. Fra 1971-1986 var han partner i et advokatfirma i New York City og 1984-1990 præsident i Special Olympics. 

Han blev i 1994 tildelt Præsidentens frihedsmedalje af Bill Clinton. 

Han var fra 1955 gift med Eunice Kennedy Shriver, søster til John F. Kennedy. Parret fik fem børn. Datteren Maria Shriver var gift med Arnold Schwarzenegger.

Noter

Eksterne henvisninger 

Politikere fra USA
Advokater fra USA
Diplomater fra USA
Søofficerer fra USA
Amerikanere i 2. verdenskrig
Personer fra Maryland
Deutsche Evangelische Kirche

Deutsche Evangelische Kirche (DEK) var en sammenslutning af de dengang 28 tyske evangeliske landskirker under nationalsocialismen.

Skønt der i flere år havde været bestræbelser for sammenslutning, blev Deutsche Evangelische Kirche først grundlagt juli 1933 som efterfølgerorganisation for Deutscher Evangelischer Kirchenbund fra 1922, på et tidspunkt hvor Deutsche Christen havde ledelsen i mange landskirker, Landeskirchen. Ved valgene til den første rigssynode fik nationalsocialisterne stor indflydelse ved entydigt at støtte Ludwig Müllers kandidatur til embedet som rigsbiskop, Reichsbischof. 
Det lykkedes ham dog ikke vedvarende at sætte sig igennem i landskirkerne. Efter indsættelse af Hanns Kerrl som minister for kirkelige anliggender – ved et Führererlass 16. juli 1935 – spillede DEK ikke længere nogen praktisk rolle.

Efter krigen samledes landskirkerne igen i Evangelische Kirche in Deutschland, dog uden indflydelse fra Deutsche Christen.

Se også 
 Zerstörte Kirchen, de landskirker der var "ødelagt" ved at have en majoritet af Deutsche Christen.
 Bekendelseskirken, dannet i opposition til Deutsche Christen, som var under stærk indflydelse af nazisterne.

Kristendom i Tyskland
Mellemkrigstiden
Deutsche Christen
Sophia Hawthorne

Sophia Amelia Peabody Hawthorne (født 21. september 1809, død 26. februar 1871) var maler og illustrator og gift med den amerikanske forfatter Nathaniel Hawthorne. 

Hawthorne offentliggjorde desuden sine dagbøger og forskellige artikler.

Eksterne henvisninger 

 "The Wife and Children of Nathaniel Hawthorne" at Hawthorne In Salem 

Malere fra USA
W.W.W.

W.W.W. er en LP af bandet Burnin Red Ivanhoe. Indspillet 22-25/9, 1971 i Rosenberg Studio i København. Pladen blev produceret af Freddy Hansson og mixet i Trident Studios, London af Bob Hill. Coveret er designet af Burnin Red Ivanhoe, og omslagsbilledet er taget af John Fowlie.

De tre sange på side 1 og den første sang på side 2 udgør en samlet musikalsk historie om Rowena, der rejser til det mystiske land Kaske fra sit køkken i Croydon. Disse fire sange er de mest ambitiøse og eksperimenterende i bandets karriere og peger mod den musik, som Karsten Vogel lavede med Secret Oyster. De tre sidste sange på pladen viser bandet fra en mere munter side.

Indhold 
Side 1
 "Second Floor, Croydon" - 8:37
 "W.W.W." - 6:07
 "Avez-Vous Kaskelainen?" - 4:47

Side 2
 "Kaske-Vous Karsemose" - 3:49
 "All About All" - 4:08
 "Oblong Serenade" - 6:25
 "Cucumber-Porcupine" - 5:21

Totaltid: 39:15

Alle sange er skrevet af Karsten Vogel, undtaget Oblong Serenade skrevet af Ole Fick

Burnin Red Ivanhoe-album
Album fra 1971